नई दिल्ली. सब्जियों और फलों की कीमतों में कमी से अगस्त में खुदरा महंगाई दर 3.69 फीसदी दर्ज की गई, जो 10 महीने का निचला स्तर है। जुलाई में खुदरा महंगाई दर 4.17 फीसदी और बीते साल अगस्त में 3.28 फीसदी रही थी। कॉमर्स मिनिस्ट्री ने बुधवार को महंगाई के आंकड़े जारी किए। महंगाई में कमी की खबर से मोदी सरकार को कुछ राहत मिल सकती है, क्योंकि बीती 16 अगस्त से देश में पेट्रोल और डीजल की कीमतों में लगातार बढ़ोत्तरी हो रही है। इसको लेकर सरकार अपोजिशन के निशाने पर है। इससे पहले अक्टूबर, 2017 में रिटेल महंगाई 3.58 फीसदी रही थी।